Tolong jelaskan mengenai 2002 - 2003 dari Yamaha YZF-R1 dalam bahasa melayu

Sistem suntikan bahan api yang baru diperkenalkan pada model tahun 2002, yang berfungsi seperti karburetor dengan menggunakan injap gelungsur karburetor CV yang dikawal oleh vakum enjin. Dengan kuasa kuda sama seperti model tahun 2001, enjinnya direka semula (lubang lebih besar, lejang lebih pendek) untuk membolehkan enjin berputar lebih tinggi, lebih pantas serta lebih lama. Untuk tahun 2003, satu-satunya perubahan adalah pilihan warna. Model tahun-tahun lalu kesemuanya ada pilihan warna merah, tetapi ia telah digantikan dengan corak api merah dan hitam ("Special Edition") dengan kos tambahan AS$100. Juga pada tahun 2002, Yamaha melancarkan kerangka "Deltabox III" rekaan baru, yang mana, dengan teknik pembinaan hidroform, mengurangkan bilangan kimpalan pada kerangka, meningkatkan kekuatan serta ketegaran kilasannya. Bahagian belakang motosikal dikemas kini dengan penggunaan lampu belakang LED. Ini menghasilkan garisan badan belakang yang lebih licin jika memilih salah satu kaedah ubahsuai kosmetik yang lazim, seperti menanggalkan batang lampu isyarat membelok serta braket nombor pendaftaran kenderaan; serta mengantikannya dengan alat ganti yang "memeluk" badan atau kerangka. Selain itu juga, lampu-lampu hadapan ditambah baik pada tahun 2002, antara lampu-lampu besar definisi tinggi dan juga lampu "parkir" tepi di antara panel dwi-lampu hadapan, memberikan lebih keupayaan pasaran bagi menukar lampu kelipan hadapan dan menggunakan lampu hadapan tersebut sebagai lampu isyarat membelok atau lampu kecemasan jika berhenti.